અમદાવાદના પાલડી વિસ્તારમાં હિન્દુ અને મુસ્લિમ વસ્તી રહે છે ત્યારે થોડા દિવસ પહેલા ઝૈદ શૈખ નામના સ્થાનિક વ્યક્તિએ ચૂંટણીપંચ ને ફરિયાદ કરી હતી કે ડીલાઈટ ફ્લેટ, અમન કોલોની, નમેનસ ફ્લેટ, સહિત 10 મુસ્લિમ સોસાયટીઓમાં કેટલાક લોકોએ ભય ફેલાવના હેતુથી ફ્લેટની બહાર લાલ ચોકડી કરી છે. જેથી આ ફરિયાદને ગંભીરતાથી લઈ ઝોન 7 ના નાયબ પોલીસ કમિશનર આર. જે. પારગીએ તપાસ શરૂ કરી હતી. જેમાં જાણવા મળ્યું હતું કે અમદાવાદ મ્યુનિસિપલ કોર્પોરેશનના અધિકારીઓ દ્વારા લાલ રંગના માર્કિંગ કરવામાં આવ્યા હોવાનું જાણવા મળ્યું હતું. ત્યારબાદ મ્યુનિસિપલ કોર્પોરેશનના હેલ્થ સુપરવાઈઝર નીતિન ત્રિવેદીએ નિવેદન આપ્યું હતું કે ડોર ટુ ડોર કચરો એકત્ર કરતી વાનમાં જીપીએસ ફીટ કરવામા આવ્યા છે. જેથી કચરો એકત્ર કરતો સ્ટાફ જો કોઈ જગ્યાએ કચરો લેવા ના જાય તો નજર રાખી શકાય. જેમાં સ્ટાફ 10 જેટલી જગ્યાએ કચરો લેવા નહોતા ગયા ત્યાં મ્યુનિસિપલ કોર્પોરેશન દ્વારા જ રેડ માર્કસ કરવામાં આવ્યા હતા.